ระเบียบกรมการจัดหางานระเบียบกรมการจัดหางานว่าด้วยการพิจารณาให้ความเห็นชอบเป็นสถานตรวจสุขภาพคนหางานที่จะไปทำงานต่างประเทศ พ.ศ. ๒๕๔๖ เพื่อให้การประกาศกำหนดสถานพยาบาลให้ผู้รับอนุญาตจัดหางานเพื่อไปทำงานในต่างประเทศส่งคนหางานที่จะไปทำงานต่างประเทศเข้ารับการตรวจสุขภาพตามความในมาตรา๓๖ (๒) แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ เป็นไปด้วยความเรียบร้อย อธิบดีกรมการจัดหางานจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการจัดหางานว่าด้วยการพิจารณาให้ความเห็นชอบเป็นสถานตรวจสุขภาพคนหางานที่จะไปทำงานต่างประเทศพ.ศ. ๒๕๔๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกระเบียบกรมการจัดหางานว่าด้วยการพิจารณาให้ความเห็นชอบเป็นสถานตรวจสุขภาพคนหางานที่จะไปทำงานต่างประเทศพ.ศ. ๒๕๔๓ข้อ ๔ระเบียบนี้มิให้ใช้บังคับกับสถานพยาบาลของรัฐหรือสถานพยาบาลที่จัดตั้งตามพระราชบัญญัติองค์การมหาชน พ.ศ. ๒๕๔๒ข้อ ๕สถานพยาบาลที่จะได้รับความเห็นชอบให้เป็นสถานตรวจสุขภาพคนหางานที่จะไปทำงานต่างประเทศต้องมีคุณสมบัติดังต่อไปนี้(๑) เป็นสถานพยาบาลตามกฎหมายว่าด้วยสถานพยาบาล(๒) ได้รับการรับรองจากกรมวิทยาศาสตร์การแพทย์กระทรวงสาธารณสุขว่ามีขีดความสามารถในการตรวจในห้องปฏิบัติการได้ครบถ้วนทุกรายการตามที่กำหนดไว้ในหนังสือรับรองผลการตรวจสุขภาพคนหางานของกรมการจัดหางาน(๓) ผู้รับอนุญาตหรือผู้ดำเนินการสถานพยาบาลไม่เคยมีประวัติในการกระทำความผิดเกี่ยวกับการตรวจสุขภาพตามกฎหมายว่าด้วยสถานพยาบาล(๔) ผู้รับอนุญาตหรือผู้ดำเนินการสถานพยาบาลไม่เคยมีพฤติการณ์ไม่เหมาะสมหรือส่อไปในทางไม่สุจริตเกี่ยวกับการตรวจสุขภาพหรือรักษาพยาบาล(๕) ในระยะเวลาสองปีไม่เคยถูกเพิกถอนหนังสือรับรองการให้ความเห็นชอบเป็นสถานตรวจสุขภาพคนหางานเพื่อไปทำงานต่างประเทศข้อ ๖สถานพยาบาลที่ประสงค์จะขอรับความเห็นชอบเป็นสถานตรวจสุขภาพคนหางานที่จะไปทำงานต่างประเทศให้ยื่นคำขอตามแบบท้ายระเบียบนี้พร้อมหลักฐานที่ระบุไว้ในคำขอดังกล่าว ณสำนักงานบริหารแรงงานไทยไปต่างประเทศ กรมการจัดหางานหรือที่สำนักงานจัดหางานจังหวัดที่สถานพยาบาลตั้งอยู่ข้อ ๗กรณีสำนักงานจัดหางานจังหวัดเป็นผู้รับคำขอให้สำนักงานจัดหางานจังหวัดนั้นส่งคำขอพร้อมหลักฐานตามข้อ ๖ ให้อธิบดีกรมการจัดหางานพิจารณาต่อไปข้อ ๘เมื่อกรมการจัดหางานได้รับคำขอตามข้อ ๖ หรือตามข้อ ๗ให้ดำเนินการตรวจสอบคุณสมบัติจากหน่วยงานที่เกี่ยวข้องของกระทรวงสาธารณสุขข้อ ๙เมื่อผลการตรวจสอบคุณสมบัติปรากฏว่าสถานพยาบาลผู้ยื่นคำขอมีคุณสมบัติถูกต้องและครบถ้วนตามข้อ ๕ อธิบดีกรมการจัดหางานจะพิจารณาออกหนังสือรับรองให้ความเห็นชอบเป็นสถานตรวจสุขภาพคนหางานที่จะไปทำงานต่างประเทศตามแบบท้ายระเบียบนี้กรณีผลการตรวจสอบคุณสมบัติพบว่าสถานพยาบาลผู้ยื่นคำขอมีคุณสมบัติไม่ถูกต้องและครบถ้วนตามข้อ๕ อธิบดีกรมการจัดหางานจะแจ้งผลการพิจารณาไม่เห็นชอบให้เป็นสถานตรวจสุขภาพคนหางานเป็นหนังสือให้ผู้ยื่นคำขอทราบภายในสิบวันทำการนับแต่วันที่ได้รับผลการตรวจสอบคุณสมบัติครบถ้วนเมื่อสถานพยาบาลนั้นได้ปรับปรุงแก้ไขคุณสมบัติแล้วสามารถยื่นคำขอตามข้อ ๖ ได้ใหม่ข้อ ๑๐หนังสือรับรองให้ความเห็นชอบเป็นสถานตรวจสุขภาพคนหางานที่จะไปทำงานต่างประเทศให้มีอายุไม่เกินสองปีนับแต่วันที่ออกหนังสือรับรองถ้าสถานพยาบาลที่ได้รับความเห็นชอบให้เป็นสถานตรวจสุขภาพคนหางานที่จะไปทำงานต่างประเทศจะขอต่ออายุหนังสือรับรองตามวรรคหนึ่งให้ยื่นคำขอตามแบบท้ายระเบียบนี้พร้อมหลักฐานที่ระบุไว้ในแบบดังกล่าวก่อนวันที่หนังสือรับรองสิ้นอายุเมื่อได้ยื่นคำขอดังกล่าวแล้วให้สถานพยาบาลนั้นดำเนินการตรวจสุขภาพคนหางานไปพลางก่อนได้จนกว่าอธิบดีกรมการจัดหางานจะมีหนังสือแจ้งว่าไม่เห็นชอบให้ดำเนินการให้นำหลักเกณฑ์ในข้อ ๖ ข้อ ๗ ข้อ ๘ และข้อ ๙มาใช้บังคับกรณีการขอต่ออายุหนังสือรับรองให้ความเห็นชอบเป็นสถานตรวจสุขภาพคนหางานที่จะไปทำงานในต่างประเทศข้อ ๑๑การตรวจสุขภาพคนงานให้ตรวจทุกรายการตามที่ระบุไว้ในหนังสือรับรองผลการตรวจสุขภาพคนหางานของกรมการจัดหางานท้ายระเบียบนี้ข้อ ๑๒สถานพยาบาลที่ได้รับความเห็นชอบให้ดำเนินการตรวจสุขภาพคนหางานไปแล้วหากภายหลังปรากฏข้อเท็จจริงว่า สถานพยาบาลนั้น(๑) มีคุณสมบัติไม่เป็นไปตามที่ระบุไว้ในข้อ๕(๒) เรียกเก็บค่าตรวจสุขภาพคนหางานเกินอัตราที่กรมการจัดหางานกำหนด(๓) พบว่าผลการตรวจสุขภาพคนหางานบกพร่องจนเป็นเหตุให้คนหางานไม่สามารถทำงานในต่างประเทศได้(๔) ให้การรับรองคนหางานที่มีสุขภาพไม่สมบูรณ์อธิบดีกรมการจัดหางานอาจมีคำสั่งเพิกถอนหนังสือรับรองให้ความเห็นชอบเป็นสถานตรวจสุขภาพคนหางานที่จะไปทำงานต่างประเทศก็ได้ข้อ ๑๓สถานพยาบาลที่ได้รับความเห็นชอบให้เป็นสถานตรวจสุขภาพคนหางานที่จะไปทำงานต่างประเทศก่อนระเบียบนี้ใช้บังคับให้ดำเนินการต่อไปได้จนครบระยะเวลาอนุญาตตามหนังสือรับรองถ้าสถานพยาบาลตามวรรคหนึ่งประสงค์จะขอต่ออายุหนังสือรับรองต้องมีคุณสมบัติตามข้อ ๕ และปฏิบัติตามหลักเกณฑ์ที่กำหนดในระเบียบนี้ข้อ ๑๔บรรดาคำขอที่ค้างพิจารณาอยู่ก่อนวันที่ระเบียบนี้ใช้บังคับให้ถือตามระเบียบนี้ประกาศ ณ วันที่ ๒๗สิงหาคม พ.ศ. ๒๕๔๖นคร ศิลปอาชาอธิบดีกรมการจัดหางาน[เอกสารแนบท้าย]๑. คำขอรับความเห็นชอบเป็นสถานตรวจสุขภาพคนหางานที่จะไปทำงานต่างประเทศ๒. หนังสือรับรองให้เป็นสถานตรวจสุขภาพคนหางานไปทำงานต่างประเทศ(ดูข้อมูลจากภาพกฎหมาย)วิภา/ผู้จัดทำ๑๒ มีนาคม ๒๕๕๕[๑] ราชกิจจานุเบกษา เล่ม ๑๒๐/เล่ม ๑๒๐ง/หน้า ๒๒/๕ กันยายน ๒๕๔๖